CELEX: 32009R1035
Language: hu
Date: 2009-10-30 00:00:00
Title: A Bizottság 1035/2009/EK rendelete ( 2009. október 30. ) a skót whisky formájában exportált gabonafélékre a 2009/2010-es időszakban alkalmazandó együtthatók rögzítéséről

31.10.2009   
            
            
               HU
            
            
               Az Európai Unió Hivatalos Lapja
            
            
               L 285/3
            
         
      A BIZOTTSÁG 1035/2009/EK RENDELETE
   
   (2009. október 30.)
   a skót whisky formájában exportált gabonafélékre a 2009/2010-es időszakban alkalmazandó együtthatók rögzítéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1784/2003/EK tanácsi rendeletnek az egyes szeszes italok formájában exportált gabonafélékre vonatkozó kiigazított visszatérítések rögzítése és odaítélése tekintetében történő alkalmazása egyes részletes szabályainak megállapításáról szóló, 2006. november 10-i 1670/2006/EK bizottsági rendeletre (2) és különösen annak 5. cikkére,
   mivel:
   
               (1)
            
            
               Az 1670/2006/EK rendelet 4. cikkének (1) bekezdése úgy rendelkezik, hogy a visszatérítésre jogosultságot biztosító gabonamennyiség az a mennyiség, amelyet felügyelet alá helyeztek, lepároltak, továbbá amelyet a minden érintett tagállam számára évente rögzített együtthatóval súlyoznak. Ez az együttható az érintett szeszes italok exportált összmennyisége és forgalmazott összmennyisége közötti arányt fejezi ki, a szóban forgó mennyiségeknek az adott szeszes ital átlagos érlelési idejének megfelelő, években kifejezett időtartam alatti alakulására vonatkozóan megállapított tendencia alapján.
            
         
               (2)
            
            
               Az Egyesült Királyság által a 2008. január 1-jétől2008. december 31-ig terjedő időszakra vonatkozóan szolgáltatott információk alapján 2008-ban a skót whisky esetében az átlagos érlelési idő nyolc év volt.
            
         
               (3)
            
            
               Következésképpen helyénvaló ennek megfelelően meghatározni az együtthatókat a 2009. október 1-je és 2010. szeptember 30. közötti időszakra.
            
         
               (4)
            
            
               Az Európai Gazdasági Térségről szóló megállapodás 3. jegyzőkönyvének 10. cikke a Liechtensteinbe, Izlandra és Norvégiába irányuló kivitel tekintetében kizárja az export-visszatérítés odaítélésének lehetőségét. Továbbá a Közösség megállapodásokat kötött egyes harmadik országokkal az export-visszatérítések eltörléséről. Következésképpen az 1670/2006/EK rendelet 7. cikkének (2) bekezdése alkalmazásában helyénvaló mindezeket figyelembe venni a 2009/2010-es időszakra vonatkozó együtthatók kiszámítása során.
            
         
               (5)
            
            
               A skót whisky formájában exportált gabonafélék tekintetében a 2008/2009-es időszakban alkalmazandó együtthatók rögzítéséről szóló, 2008. december 2-i 1196/2008/EK bizottsági rendeletnek (3) már nincs joghatása, mivel a 2008/2009-es gazdasági évre vonatkozik. Az egyértelműség és a jogbiztonság érdekében indokolt hatályon kívül helyezni az említett rendeletet,
            
         ELFOGADTA EZT A RENDELETET:
   1. cikk
   A 2009. október 1-jétől2010. szeptember 30-ig terjedő időszakra vonatkozóan az 1670/2006/EK rendelet 4. cikkében előírt, az Egyesült Királyságban skót whisky előállítására használt gabonafélékre alkalmazandó együtthatók e rendelet mellékletében kerülnek megállapításra.
   2. cikk
   Az 1196/2008/EK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2009. október 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. október 30-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 312., 2006.11.11., 33. o.
   
      (3)  HL L 323., 2008.12.3., 20. o.
   
      MELLÉKLET
      
         Az Egyesült Királyságban alkalmazandó együtthatók
      
      
                  Alkalmazási időszak
               
               
                  Alkalmazandó együttható
               
            
                  a malátawhisky előállítása során használt malátává feldolgozott árpára
               
               
                  a nem malátázott gabonawhisky (grain whisky) előállítása során használt gabonafélékre
               
            
                  2009. október 1-jétől2010. szeptember 30-ig
               
               
                  0,196
               
               
                  0,197